**KUUENDA KOOSSEISU**

**OTSUS**

Haapsalu, 26. aprill 2013 nr **207**

Munitsipaalüldhariduskoolides toitlustamise

riigihanke korraldamine

Juhindudes kohaliku omavalitsuse üksuse finantsjuhtimise seaduse § 28 lg 3, kohaliku omavalitsuse korralduse seaduse § 22 lg 1 p 8, Haapsalu Linnavolikogu 30.03.2012.a määruse nr 55 „Haapsalu linnavara valitsemise kord“ § 8 lg 3 p 1 ning haldusmenetluse seadusest, Haapsalu Linnavolikogu otsustab:

1. Lubada Haapsalu Linnavalitsusel korraldada riigihange toitlustusteenuse osutaja leidmiseks Haapsalu linna munitsipaalüldhariduskoolides perioodil 2013 – 2020.
2. Otsus jõustub vastuvõtmisest.

Jaanus Karilaid

Volikogu esimees

SELETUSKIRI

Eelnõule „Munitsipaalüldhariduskoolides toitlustamise riigihanke korraldamine“

Haapsalu munitsipaalkoolidele on toitlustusteenust pakkunud OÜ Näksi alates 2000. aastast. Leping oli sõlmitud kümneks aastaks. 2011. aastal pikendati lepingut seoses koolivõrgu ümberkujundamisega.

2013. aasta 01. septembrist on kavandatud koolivõrgu ümberkorraldamine lõppenud ning koolides õpilaste toitlustamiseks vajalik uue hanke korraldamine.

Hanke esemeks on üldhariduskoolides toitlustusteenuse osutamine, mille hulka kuuluvad:

### Haapsalu Põhikool (Kuuse tn 1, Haapsalu), kus on:

* 561 õpilast
* Personalina 50 inimest
* olemas sisustamata köögi ruumid ja söögisaal

### Haapsalu Linna Algkool (Ehte tn 14, Haapsalu), kus on:

* 235 õpilast (1-6 klassid)
* personalina 20 inimest
* olemas sisustamata köögi ruumid ja söögisaal

### Haapsalu Nikolai Kool (Lihula mnt 12, Haapsalu), kus on:

* 97 õpilast (põhikool)
* personalina 25 inimest
* olemas sisustamata köögi ruumid ja söögisaal

Teenuse pakkujal on vaja sisustada koolitoidu valmistamiseks vähemalt Haapsalu Põhikooli köök ning kõikide koolide söögisaalid ja vajadusel jaotusköögid, kuna praegused köögid ja söögisaalid on sisustatud OÜ Näksi poolt.

Toitlusteenuse pakkujaga sõlmitakse leping vähemalt kuueks aastaks.

Linnavalitsus teeb ettepaneku eelnõu otsusena vastu võtta.

Andreas Rahuvarm

Aselinnapea

16.04.2013